Komisijas paziņojums Eiropas Parlamentam atbilstīgi EK Līguma 251. panta 2. punkta otrajai daļai par Padomes kopējo nostāju, pieņemot priekšlikumu Eiropas Parlamenta un Padomes direktīvai , ar ko groza Padomes Direktīvu 76/769/EEK saistībā ar dažu dzīvsudrabu saturošu mērierīču tirdzniecības ierobežojumiem /* COM/2007/0205 galīgā redakcija - COD 2006/0018 */





[pic] | EIROPAS KOPIENU KOMISIJA | Briselē, 20.4.2007 COM(2007) 205 galīgā redakcija 2006/0018 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju, pieņemot priekšlikumu Eiropas Parlamenta un Padomes Direktīvai , ar ko groza Padomes Direktīvu 76/769/EEK saistībā ar dažu dzīvsudrabu saturošu mērierīču tirdzniecības ierobežojumiem 2006/0018 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju, pieņemot priekšlikumu Eiropas Parlamenta un Padomes Direktīvai, ar ko groza Padomes Direktīvu 76/769/EEK saistībā ar dažu dzīvsudrabu saturošu mērierīču tirdzniecības ierobežojumiem (Dokuments attiecas uz EEZ) 1. PRIEKŠVĒSTURE Datums, kurā priekšlikums nosūtīts EP un Padomei(dokuments COM(2006) 0069, galīgā redakcija – 2006/0018 (COD)): | 2006. gada 21. februāris | Datums, kad pieņemts Eiropas Ekonomikas un sociālo lietu komitejas atzinums: | 2006.9.13. | Datums, kad sniegts Eiropas Parlamenta atzinums pirmajā lasījumā: | 2006. gada 14. novembris | Datums, kad panākta politiska vienošanās Konkurētspējas padomē: | 2006. gada 13. decembris | Datums, kad pieņemta kopējā nostāja: | 2007.4.19. | 2. KOMISIJAS PRIEKŠLIKUMA MĒRĶIS Ar šo direktīvu tiktu noteikti dažu dzīvsudrabu saturošu mērierīču tirdzniecības ierobežojumi, lai aizsargātu iekšējo tirgu un augstā līmenī nodrošinātu cilvēku veselības un vides aizsardzību. Šis priekšlikums ir pirmais no tiesību aktiem, kurus plānots pieņemt, īstenojot 2005. gada janvārī pieņemto Kopienas stratēģiju par dzīvsudrabu. Ar šiem ierobežojumiem tiktu aizliegts laist tirgū dzīvsudraba termometrus (pārdošanai plašai sabiedrībai un profesionāliem lietotājiem) un pārdošanai plašai sabiedrībai – arī visas pārējās dzīvsudrabu saturošās ierīces. Pacientu drošuma dēļ šis aizliegums neattiecas uz veselības aprūpes nozarē izmantojamām mērierīcēm, kuras nav dzīvsudraba termometri, jo patlaban vēl nav īstas pārliecības par to, ka ir pieejami citi droši un vienlīdz iedarbīgi risinājumi. Citi profesionālie un zinātniskie izmantošanas veidi ir ļoti ierobežoti, tāpēc šie ierobežojumi uz tiem neattiecas proporcionalitātes dēļ. 3. KOMENTĀRI PAR KOPĒJO NOSTĀJU 3.1 VISPāRēJāS PIEZīMES PAR KOPēJO NOSTāJU Komisija atbalsta Padomes kopējo nostāju. Kopējā nostāja ir saskaņā ar kompromisa variantu, kas tika panākts neoficiālās diskusijās starp Padomi, Eiropas Parlamenta ziņotāju un Komisiju, tomēr par to Eiropas Parlamentā netika nobalsots ar balsu vairākumu. Kopējo nostāju atbalstīja visas dalībvalstis, izņemot Dāniju un Zviedriju, kuras iebilda pret šo priekšlikumu, jo tās uzskatīja, ka nevajadzētu aizliegt pārdot veselības aprūpes nozarē izmantojamos sfigmomanometrus (asinsspiediena mērītājus). 3.2 Grozītajā priekšlikumā iekļautie Eiropas Parlamenta ierosinātie grozījumi un kopējā nostāja Kopējā nostājā ir iekļauti visi Eiropas Parlamenta ierosinātie grozījumi, kurus varētu pieņemt Komisija. Tie ir: (i) 12., 16., 17. grozījums, ko Komisija pieņēma pilnībā, jo tie padara skaidrāk saprotamu apsvērumos ietverto tekstu, (ii) 18. grozījums (nobeiguma daļa) un 15. grozījums, ar ko Komisiju aicina pārskatīt citu risinājumu pieejamību attiecībā uz dzīvsudraba sfigmomanometriem un citām rūpnieciskiem un profesionāliem nolūkiem paredzētām mērierīcēm, lai paplašinātu ierobežojumus, un (iii) 13. un 19. grozījums (pirmā daļa), ar ko ir atļauta esošā tirdzniecība ar „antīkām” dzīvsudrabu saturošām mērierīcēm, jo ir ierobežots šādas tirdzniecības apjoms un tā neapdraud cilvēku veselību vai vidi. 3.3 Grozītajā priekšlikumā un kopējā nostājā neiekļautie Eiropas Parlamenta grozījumi Vairākus grozījumus Komisija nepieņēma, un tie nav iekļauti kopējā nostājā. Tie ir: (i) 6. grozījums, jo nav zinātniska pamatojuma, lai ierobežojumus attiecinātu uz priekšlikumā neminētām dzīvsudrabu saturošām ierīcēm, (ii) 8. grozījums, jo Komisija nevar pieņemt aizliegumu attiecībā uz veselības aprūpes nozarē izmantojamiem sfigmomanometriem, kuriem, kā uzskata lielākā daļa medicīnas ekspertu, ir būtiska nozīme kalibrēšanā, kā arī diagnozes un īpašu pacientu simptomu ārstēšanai, (iii) 9. grozījums, jo tas nemainītu oriģinālteksta nozīmi, bet tikai apgrūtinātu tā saprotamību, un (iv) 19. grozījums (nobeiguma daļa), jo Komisija nevar atbalstīt pastāvīgu atkāpi barometriem, kurus paredzēts pārdot plašai sabiedrībai, jo par salīdzināmām izmaksām jau ir pieejamas dzīvsudrabu nesaturošas ierīces. 3.4 Komisijas nostāja attiecībā uz jaunajiem noteikumiem, kurus ieviesusi Padome Kopējā nostājā ir ietvertas sākotnējā priekšlikuma izmaiņas, kuras Komisija atbalsta. Līdz ar dažiem precizējumiem apsvērumos galvenās izmaiņas skar šādus papildinājumus: (i) pastāvīga atkāpe saistībā ar antīkām mērierīcēm, (ii) pagaidu atkāpe saistībā ar barometru pārdošanu plašai sabiedrībai, lai divu gadu laikā to pakāpeniski pārtrauktu, (iii) divus gadus pēc direktīvas stāšanās spēkā Komisija pārskata, vai nav pieejami drošāki risinājumi nekā sfigmomanometri un citas mērierīces. 3.5 Galvenās problēmas, pieņemot kopējo nostāju Dānija un Zviedrija balsoja pret kopējo nostāju, jo tās uzskata, ka veselības aprūpes nozarē ir pieejamas citas dzīvsudrabu saturošiem sfigmomanometriem atbilstošas ierīces, tāpēc sfigmomanometru tirdzniecība būtu jāaizliedz. 4. SECINĀJUMI KOMISIJA ATBALSTA KOPēJO NOSTāJU. 5. KOMISIJAS PAZIŅOJUMS Nav.